31/08/2016 | Administración LocalMunicipal
Cee
Publicación bases proceso selectivo para a contratación de Servizos Mínimos Municipais 2016. Dous oficiais de segunda.

ANUNCIO Aprobadas por Resolución da Alcaldía núm.558/2016, de data 23 de agosto de 2016, as bases do proceso selectivo para a contratación de servizos mínimos municipais/2016, DOUS OFICIAIS DE SEGUNDA, fanse públicas as mesmas, para o seu coñecemento e aos efectos de presentación das solicitudes correspondentes. BASES DO PROCESO SELECTIVO PARA A CONTRATACIÓN DE SERVIZOS MÍNIMOS MUNICIPAIS 2016. DOUS OFICIAIS DE SEGUNDA.1) Obxecto da convocatoria Esta convocatoria ten por obxecto a contratación do servizo de persoal de servizos mínimos municipais nos termos establecidos na Convocatoria do do Programa de Integración Laboral mediante execución de obras e servizos mínimos municipais dos concellos da provincia da Coruña de menos de 20.000 habitantes durante o exercicio 2016 e na A probación do Programa de Integración Laboral (DP0027) mediante a execución de obras e servizos mínimos municipais dos concellos da provincia de menos de 20.000 habitantes durante o exercicio 2016.2) Duración e tipo de contrato O contrato de traballo terá as seguintes características: Contrato de duración determinada a tempo parcial por obra ou servizo, tipo 501, grupo cotización 10, cunha xornada laboral de 5 horas diarias de luns a venres. Duración: tres meses coa data límite do 31/12/2016. N.º de traballadores: 2.3) Retribucións As retribucións son as establecidas segundo o Convenio Colectivo do persoal laboral do Concello de Cee. Publicado no DOG nº 208 do 28/10/2002. [Acordo de modificación (táboas salariais 2009 e 2010, modificación artigo 15 – xornada- e 25 – xubilación-) no BOP nº 259, 10/11/2008, acordo de modificación (artigos 11 e 15) no BOP nº 82, 13/04/2005 e DOG nº 85,04/05/2005] Publicado no DOG nº 208 do 28/10/2002.4) Obxectivos / funcións A obra/servizo “Persoal de servizos mínimos municipais. Oficial de segunda” créase ao abeiro da solicitude de subvención presentada polo Concello de Cee o abeiro da Convocatoria do programa de Integración Laboral mediante execución de obras e servizos mínimos municipais dos concellos da provincia de menos de 20.000 habitantes anualidade 2016. As funcións e tarefas a desempeñar polos/as traballadores/as serán as que se requiran para realizar o mantemento de viais, xardíns e camiños municipais.5) Presentación de instancias As instancias dirixiranse ao alcalde do Concello de Cee e presentaranse no Rexistro Xeral do Concello de 9 a 13.30 horas, situado na rúa Domingo Antonio de Andrade, s/n, 15270 Cee, A Coruña, ou na forma prevista no artigo 38.4 da Lei 30/1992, de 26 de novembro, do réxime xurídico das administracións públicas e do procedemento administrativo común, no prazo de dez (10) días hábiles, contados a partir do seguinte ó de publicación das Bases no BOP, nos modelos normalizados que figuran como anexos a estas bases. Non obstante, neste último caso, deberá anticiparse a presentación da solicitude de participación, a través de calquera medio que permita deixar constancia (fax, telegrama etc.) que deberá ter entrada no rexistro do Concello antes de que remate o prazo e hora fixados como o último día para a presentación de solicitudes. Documentación Os aspirantes ó posto deberán aportar: a) Obrigatoriamente · Solicitude nos modelos normalizados que figuran como anexos a estas bases. · Documentación acreditativa, en orixinal ou copia compulsada, da totalidade dos requisitos sinalados no apartado Requisitos dos aspirantes. b) Voluntariamente · Relación de méritos alegados. · Orixinal ou copia compulsada da documentación acreditativa dos méritos que desexen alegar.6) Requisitos dos aspirantes a) Requisitos xerais. · Ter nacionalidade española, sen prexuízo do disposto no artigo 57 da Lei 7/2007. · Ter cumpridos os dezaseis anos e non exceder, no seu caso, da idade máxima de xubilación forzosa. · Posuír a capacidade funcional, así como a capacidade física necesaria para o desempeño tarefas obxecto deste proceso selectivo. · Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ó corpo ou escala de funcionario, ou para exercer funcións similares ás que desempeñaban no caso do persoal laboral, no que fora separado ou inhabilitado. No caso de ser nacional doutro Estado, non atoparse inhabilitado ou en situación equivalente que impida, no seu Estado, nos mesmos termos o acceso ó emprego público · Non estar incurso en causas de incompatibilidade de conformidade co establecido na lei 53/84 de 26 de decembro do persoal ó servizo das Administracións Públicas. b) Requisitos específicos.1) Ser desempregado 2) Debe acreditar pertencer a un destes colectivos: a) Mulleres: presentación de DNI. b) Maiores de 45 anos: presentación de DNI. c) Persoas con discapacidade recoñecida pola administración competente igual ou superior ao 33%: certificación da minusvalía pola administración correspondente. d) Persoas desfavorecidas que estean nalgunha das seguintes situacións: drogodependencia, vivir nun fogar onde ninguén teña emprego, persoas sen fogar, persoas con fogar monoparental e persoas con problemas para encontrar emprego polo idioma ou cuestións socioculturais: presentación de informe dos Servizos Sociais municipais. e) Parados de longa duración (serán considerados como tales, aquelas persoas que leven máis de dous anos como mínimo como demandantes de emprego): certificado de períodos de inscrición da Oficina de Emprego. f) Persoas vítimas de violencia de xénero: presentación de informe do Centro de Información á Muller ou documento equivalente.7) Sistema de selección A selección dos candidatos realizarase polo sistema de concurso-oposición. a) Fase de concurso Sobre un máximo de 4 puntos.1. Experiencia profesional: A razón de 0,10 puntos por cada mes traballado en cometidos semellantes ós da praza obxecto da convocatoria, ata un máximo de 2,5 puntos A documentación xustificativa da experiencia profesional deberá permitir comprobar en todo caso as funcións desempeñadas e a duración da mesma. Normalmente acreditarase mediante contrato de traballo (co obxecto de determinar as funcións realizadas) e informe de vida laboral (co obxecto de determinar a duración real da relación contractual). 2. Formación profesional A razón de 0,0075 puntos/hora, valorarase a formación relacionada co traballo a realizar ata un máximo de 1,5 puntos. Enténdese por oficiais os títulos, diplomas, certificados, etc. emitidos pola administración pública, os da Universidades públicas e privadas oficiais e os que non sendo emitidos por ditas entidades contan coa homologación das mesmas. As titulacións deberán estar relacionadas coa labor a desempeñar e ter unha equivalencia académica igual ou superior á solicitada para a praza. Coñecemento de galego: ata un máximo de 0.50 puntos. - Celga 2: 0.25 puntos. - Celga 3: 0.50 puntos. No seu defecto, o aspirante poderá solicitar a realización dun exame escrito no que se avaliarán os seus coñecementos de galego. b) Fase de oposición Consistirá nunha proba práctico – profesional, que poderá ser oral ou escrita, cunha valoración máxima de 6 puntos, e que terá por obxecto avaliar os coñecementos e habilidades para desenvolver as funcións propias do cargo. Será preciso para superar esta proba acadar un mínimo de 3 puntos.1. Limpeza medioambiental. Conceptos xerais.2. Lexislación de referencia.3. Tipos de rega.4. Xestión de residuos sólidos urbanos.5. Tipos de plantas e os seus coidados.6. Sistemas de xestión ambiental.8) Composición do tribunal O tribunal cualificador designado pola Alcaldía (en virtude do artigo 21.1. g da Lei 7/85, de 2 de abril, reguladora das bases de réxime local) e en base ao establecido na Lei 7/2007, de 12 de abril, do Estatuto básico do empregado público, estará integrado polos seguintes membros: O tribunal non poderá constituírse, nin actuar sen a presenza, como mínimo, de tres de seus membros, titulares ou suplentes, debendo estar presentes en todo caso o presidente e o secretario ou persoas en quen deleguen. De tódalas reunións que faga o tribunal o/a secretario/a redactará acta. Os membros do tribunal absteranse de intervir e farán a preceptiva comunicación á autoridade convocante cando concorran algunhas das circunstancias prevista no artigo 28.2 de Lei 30/1992 de réxime xurídico das administracións públicas. Os aspirantes poderán recusar aos membros do tribunal cando concorran aquelas circunstancias. O tribunal resolverá tódalas dúbidas que xurdan en aplicación das presentes bases así como nos casos non previstos polas mesmas.9) Publicidade e desenvolvemento das probas Unha vez aprobadas pola Alcaldía e expirado o prazo de presentación de instancias e documentación, o alcalde ditará Resolución pola que se declarará aprobada a lista provisional de admitidos e excluídos con indicación, se é o caso, dos motivos de exclusión. Esta resolución será publicada no taboleiro de anuncios da Casa do Concello e dentro dos dez días hábiles seguintes ao desta última publicación poderanse emendar os posibles defectos ou omisións na documentación presentada de acordo co artigo 71 da Lei 30/1992, de 26 de novembro. De non existir aspirantes excluídos, o alcalde elevará a definitiva a lista provisional na mesma resolución de aprobación. Se os houbese e unha vez rematado o prazo de emendas a Alcaldía aprobará a lista definitiva de admitidos e excluídos que será publicada igualmente no taboleiro de anuncios da Casa do Concello. A mesma indicará as datas nas que se reunirá o tribunal. A publicación dos sucesivos anuncios efectuarase no taboleiro de anuncios da Casa do Concello. Unha vez realizadas as probas, publicarase no taboleiro de anuncios os resultados acadados ordenando os candidatos por orde de puntuación e procederase a elevar proposta de contratación do persoal de limpeza de praias. Proporase a contratación dos candidatos preseleccionados por orde de puntuación acadada no proceso, comezando polo de maior puntuación. A alcaldía resolverá o procedemento de selección mediante decreto que será publicado no taboleiro de anuncios do Concello. Se un aspirante rexeita a oferta de emprego entenderase que desiste do seu dereito e procederase a seleccionar ó seguinte aspirante segundo orde de puntuación.10) Inclusión dos candidatos non seleccionados en listas de substitución Os candidatos admitidos que cumprindo os requisitos para participar neste proceso selectivo, non fosen seleccionados pasarán a formar parte das listas de substitución deste proceso para o posto ofertado ordenándoos por puntuación da máxima á mínima.11) Empate na orde de puntuación En caso de empate, a orde de puntuación dos candidatos establecerase como segue: 1.–Nota da fase de oposición.2.–Nota da fase de concurso.3.–Letra do primeiro apelido empezando pola “ k ”. 12) Adaptacións para persoas con minusvalía Nas probas selectivas estableceranse para as persoas con minusvalía que o soliciten expresamente na súa instancia, as adaptacións posibles de tempo e medios para a realización das probas, de forma que gocen de igualdade de oportunidades cos demais participantes.13) ACLARACIÓNS Os aspirantes deberán estar en posesión de todos aqueles requisitos esixidos nestas bases o último día do prazo de presentación de solicitudes, e gozar e ter dispoñibilidade deles durante toda a contratación. Salvo que se indique expresamente nestas bases os aspirantes deberán presentar tódolos datos persoais e profesionais que poidan ser obxecto de avaliación en cada praza concreta. So serán obxecto de puntuación aqueles méritos tanto formativos como de experiencia laboral que estean relacionados co posto de traballo obxecto do proceso de selección. Se en calquera das fases deste procedemento, o aspirante optase por presentar a documentación por calquera dos medios que establece o artigo 38.4 da Lei 30/92, de 26 de novembro, de réxime xurídico das administracións públicas e do procedemento administrativo común como alternativa á presentación no Rexistro municipal, deberá adiantar por fax resgardo de ter presentado dita documentación dentro do prazo de presentación. En Cee, a 11 de agosto de 2016. O alcalde. Asinado”. Cee, 25 de agosto de 2016 O alcalde Ramón Vigo Sambade ANEXO I SOLICITUDE DE PARTICIPACIÓN NO PROCESO SELECTIVO PERSOAL SERVIZOS MÍNIMOS MUNICIPAIS OFICIAL 2ª 2016 Nome e apelidos D. N. I. Data de nacemento Dirección Código postal Municipio Teléfono email O abaixo asinante solicita ser admitido/a ó procedemento selectivo a que se refire a presente instancia e declara que son certos os datos obrantes nel, que reúne as condicións esixidas nas bases da devandita convocatoria que declara coñecer, c umprindo coa totalidade dos requisitos tanto xerais como específicos establecidos das bases que regulan este proceso selectivo. En Cee, ………. de ………… de 2016. Asdo.: ………………………………………… Relación de documentación que se aporta  Solicitude de participación no proceso selectivo (Anexo I) (obrigatorio)  DNI  Acreditación de estar inscrito no Servizo Público de Emprego como demandante de emprego non ocupado e dispoñible para o emprego. (obrigatorio)